CELEX: 62012CN0316
Language: sk
Date: 2012-06-29 00:00:00
Title: Vec C-316/12: Návrh na začatie prejudiciálneho konania, ktorý podal Landgericht Frankfurt am Main (Nemecko) 29. júna 2012 — J. Sebastian Guevara Kamm/TAM Airlines S.A./TAM Lihnas Aereas S. A.

29.9.2012   
            
            
               SK
            
            
               Úradný vestník Európskej únie
            
            
               C 295/18
            
         Návrh na začatie prejudiciálneho konania, ktorý podal Landgericht Frankfurt am Main (Nemecko) 29. júna 2012 — J. Sebastian Guevara Kamm/TAM Airlines S.A./TAM Lihnas Aereas S. A.
   (Vec C-316/12)
   2012/C 295/30
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Landgericht Frankfurt am Main
   
      Účastníci konania pred vnútroštátnym súdom
   
   
      Odvolateľ: J. Sebastian Guevara Kamm
   
      Odporkyňa v odvolacom konaní: TAM Airlines S.A./TAM Lihnas Aereas S. A.
   
      Prejudiciálna otázka
   
   Má sa článok 2 písm. j) nariadenia (ES) 261/2004 (1), pokiaľ ide o „oprávnené dôvody“, ktoré sa v ňom uvádzajú, vykladať v tom zmysle, že „oprávnenými dôvodmi“ môžu byť iba dôvody, ktoré súvisia s osobou cestujúceho a ktoré ohrozujú bezpečnosť leteckej dopravy alebo iných cestujúcich alebo sa dotýkajú iných verejných alebo zmluvných záujmov, alebo môžu byť „oprávnenými dôvodmi“ aj iné dôvody, ktoré nesúvisia s osobou cestujúceho, ako napríklad predovšetkým prípady vyššej moci?
   
      (1)  Nariadenie Európskeho parlamentu a Rady (ES) č. 261/2004 z 11. februára 2004, ktorým sa ustanovujú spoločné pravidlá systému náhrad a pomoci cestujúcim pri odmietnutí nástupu do lietadla, v prípade zrušenia alebo veľkého meškania letov a ktorým sa zrušuje nariadenie (EHS) č. 295/91 (Ú. v. EÚ L 46, s. 1; Mim. vyd. 07/008, s. 10).